《縠溪滩行》
清代·祖之望

吾州建溪滩，怒石立巨浪。浙溪杂砂碛，小波微激荡。

艑郎太章皇，操橹不敢唱。男妇纷叫嚣，栗如赴敌状。

来船误当冲，去船急扼吭。水石声相仇，陆行须奡荡。

当其偪仄时，篙师怒相向。得失尺寸间，谁复知礼让。

我愿挽颓波，万斛得通畅。来去任自然，樵风轻五两。

作者简介：（1755—1814）福建浦城人，字载璜，晚字子久，号舫斋。乾隆四十三年进士。授刑部主事。嘉庆初任湖北布政使。白莲教举兵，大吏皆统兵出战，之望独留镇守。官至刑部尚书。有《节制纪闻》、《皆山堂诗文钞》等。